**QIZIQISH BILDIRISH UCHUN MUROJAAT QILISH SO‘ROVI**

**(KONSULTANT XIZMATLARI – TASHKILOTLARNI TANLASH)**

**Davlat:** O‘zbekiston Respublikasi

**Loyiha nomi:** O‘zbekiston Respublikasida ta’lim sifati va samaradorligini oshirish loyihasi

**Sektor:** Mikro, kichik va o‘rta biznes subyektlariga (MKOB) moliyaviy xizmatlar / Iqtisodiy imkoniyatlarni kengaytirish

**Topshiriq nomi (konsultant xizmatlari)** – Maktablar qurilishi uchun batafsil loyihalash hujjatlarini ishlab chiqish

**Moliyalashtirish usuli:** Rivojlanish uchun islom birdamlik jamg‘armasi (RIBJ) qarz mablag’lari

**Moliyalashtirish raqami:** № UZB-1041

1. O‘zbekiston Respublikasi tomonidan Islom taraqqiyot banki mablag‘lari hisobiga “O‘zbekiston Respublikasida ta’lim sifati va samaradorligini oshirish” loyihasini moliyalashtirish rejalashtirilgan bo‘lib, ushbu mablag‘larning bir qismini konsultant xizmatlarini jalb qilishga yo‘naltirish ko‘zda tutilgan.

2. Konsalting kompaniyasini jalb etishdan ko‘zlangan maqsad – qurilish ishlariga, shuningdek maktab jihozlari va mebellariga oid texnik tavsiflarni o‘z ichiga olgan batafsil (ishchi) loyihalarni ishlab chiqishdan iborat.

3. Loyiha amalga oshirish muddati - 8 oy.

4. Topshiriqni 2025-yilning 4-choragida boshlash rejalashtirilgan, bu tanlov jarayoni va shartnoma muzokaralari o‘z vaqtida yakunlanishiga bog‘liq.

5. Konsultant ushbu topshiriqlarni zaruratga ko‘ra ofisda va joylarda (hududlarda) bajaradi. Loyiha jamoasi quyidagi mutaxassislardan iborat bo‘ladi: jamoa rahbari / bosh loyihachi, me’mor (arxitektor), konstruksiyalar muhandisi, elektr muhandisi, isitish, shamollatish va konditsioner tizimlari (Heating, Ventilation, and Air Conditioning) muhandisi, ichimlik suvi ta’minoti va kanalizatsiya muhandisi, atrof-muhit bo‘yicha mutaxassis, smeta bo‘yicha muhandis / miqdoriy baholovchi, AutoCAD bo‘yicha mutaxassis.

6. Konsultantlarga davlat infratuzilmasini loyihalash va nazorat qilishga oid innovatsion vositalar, raqamli metodologiyalar yoki barqarorlikka yo‘naltirilgan yondashuvlardan keng foydalanish tavsiya etiladi.

7. Mazkur qiziqish bildirish so‘roviga batafsil texnik topshiriq (Terms of Reference) ilova qilingan.

8. Maktabgacha va maktab ta’limi vazirligi hozirda ushbu xizmatlarni ko‘rsatishda ishtirok etish istagini bildiruvchi malakali konsalting kompaniyalarini (“Konsultantlar”) qiziqish bildirishga taklif etadi. Qiziqish bildirayotgan Konsultantlar xizmatlarni bajarish bo‘yicha to‘liq malakaga ega ekanliklarini tasdiqlovchi aniq ma’lumotlarni taqdim etishlari lozim (bukletlar, o‘xshash topshiriqlarning tavsifi, shunga o‘xshash sharoitlardagi tajriba, xodimlar orasida tegishli ko‘nikmalarga ega mutaxassislarning mavjudligi va boshqalar).

9. Saralash mezonlari quyidagilardan iborat:

**Muvofiqlik talablari:**

* Konsultant Islom taraqqiyot banki (ITB) muvofiqlik qoidalariga rioya qilishi kerak (1-qism, 1-bob, 1.11-bo‘lim);
* Konsultant ITB a’zosi bo‘lgan davlatda qonuniy ro‘yxatdan o‘tgan bo‘lishi lozim;
* Konsultant ITB yoki boshqa Xalqaro moliyaviy institutlar tomonidan cheklovlar, sanksiyalar yoki chetlatishlarga duchor bo‘lmagan bo‘lishi lozim;
* Konsultant raqobatdosh ustunlikka olib kelishi mumkin bo‘lgan har qanday manfaatlar to‘qnashuvidan xoli bo‘lishi kerak.

**Tegishli tajriba va faoliyat:**

1. Konsultant yuridik jihatdan ro‘yxatdan o‘tgan va faoliyat yuritayotgan tashkilot bo‘lishi, shuningdek, arxitektura, muhandislik loyihalash hamda qurilish bo‘yicha konsalting xizmatlari sohasida kamida 10 yillik professional tajribaga ega bo‘lishi lozim. Firma davlat infratuzilmasiga oid bir nechta loyihalarni, afzal holatda ta’lim yoki ijtimoiy sohalarda, muvaffaqiyatli yakunlagan bo‘lishi lozim.
2. Firma so‘nggi 7 yil ichida quyidagilarni o‘z ichiga olgan kamida uchta (3) shunga o‘xshash topshiriqni muvaffaqiyatli bajargan bo‘lishi kerak (topshiriqni bajarib topshirganlik haqida sertifikatlar yoki mijozlar tavsiyalari mavjudligi bilan isbotlanadi), jumladan:

– Davlat infratuzilmasi uchun batafsil muhandislik loyihalarini ishlab chiqish (afzalrog‘i – davlat ta’lim, sog‘liqni saqlash yoki jamoatchilik infratuzilmasiga oid loyihalar, jumladan loyihalash, muhandislik nazorati yoki rekonstruksiya elementlarini o‘z ichiga olgan holda);

– Moliyaviy institutlar (MFI) bilan avvalgi tajriba foydali deb hisoblanadi, biroq majburiy emas va tanlovdan chetlatish uchun asos bo‘la olmaydi.

1. Tashkilot quyidagi sohalarda ichki yoki rasmiy hamkorlik asosida mutaxassislik resurslariga ega bo‘lishi kerak:

* Shahar va arxitektura dizayni;
* Strukturaviy muhandislik (shu jumladan seysmik dizayn);
* Elektrotexnika va mashinasozlik;
* Ekologik va ijtimoiy himoya;
* Xarajatlarni baholash va xaridlar bo‘yicha hujjatlar;
* O‘zbekistonda ruxsat berish va tasdiqlash ishlarini muvofiqlashtirish;
* Malakali jamoaning mavjudligi (asosiy ekspertlarning rezyumelari);
* Bir nechta qurilish obyektlarida topshiriqlarni boshqarish qobiliyati.

1. Konsultant quyidagilarga rioya qilishi lozim:

* Ayni paytda litsenziyaga ega bo‘lmagan firmalar O‘zbekistonda tegishli litsenziyaga ega bo‘lgan firma bilan hamkorlikda ishlashi mumkin;
* Milliy dizayn standartlariga, shu jumladan Qurilish me’yorlari va qoidalari (SNiP), Davlat standarti (GOST) va Qurilish vazirligi tomonidan tasdiqlangan boshqa qoidalarga rioya qilishi;
* Buyurtmachi yoki aloqador tomonlar bilan manfaatlar to‘qnashuviga ega bo‘lmasligi.

1. O‘zbekistonda ish tajribasiga ega firmalar mahalliy me’yoriy-huquqiy talablar va ruxsatnoma olish jarayonlaridagi bilim va tajribasini ustunlik sifatida ko‘rsatishi mumkin, biroq bu tanlovdan chetlashtirish uchun asos bo‘la olmaydi.

* Qurilish obyektlarini samarali o‘rganish;
* Ruxsat olish uchun mahalliy nazorat organlari bilan hamkorlik qilish imkoniyati;
* Qurilish davridagi mualliflik nazoratining samaradorligi.

10. Asosiy ekspertlar saralash bosqichida baholanmaydi.

11. Qiziqish bildirayotgan Konsultantlar ITB loyihalarini moliyalashtirish doirasida konsultant xizmatlarini xarid qilish bo‘yicha Yo‘riqnomaning (Xaridlar bo‘yicha yo‘riqnoma) 1.12.1 va 1.12.2-bandlarida keltirilgan manfaatlar to‘qnashuvi bo‘yicha ITB siyosatiga amal qiladi.

12. Konsultantlar o‘z malakalarini oshirish maqsadida boshqa firmalar bilan hamkorlik qilishi mumkin, biroq bu hamkorlikning qo‘shma korxona (JV) yoki subkonsultatsiya shaklida ekanligi aniq ko‘rsatilishi lozim. Agar qo‘shma korxona shaklida hamkorlik qilinsa, tanlab olingan taqdirda barcha ishtirokchilar shartnomaning bajarilishi bo‘yicha birgalikda va yakka tartibda javobgar bo‘ladilar.

13. Konsultant xarid bo‘yicha Yo‘riqnomalarda belgilangan Sifat va Narx asosida tanlash (QCBS) usuli orqali, malakali mahalliy firmalar orasidan saralash yo‘li bilan tanlab olinadi.

14. Ushbu topshiriq mahalliy saralash tartibi asosida amalga oshiriladi. Biroq, xorijiy firmalarga qiziqish bildirish taqiqlanmaydi, bunda ular Islom Taraqqiyot Banki yo‘riqnomalariga muvofiq malakali mahalliy firmalar bilan hamkorlik qilishlari kerak.

15. Saralash bosqichida faqat yetakchi firma va qo‘shma korxona ishtirokchilarining malakasi hamda tajribasi inobatga olinadi. Subkonsultantlarning tajribasi ushbu bosqichda baholanmaydi.

16. Qiziqish bildirgan konsultantlar quyida ko‘rsatilgan manzil orqali ish vaqtlarida, ya’ni soat 09:00 dan 17:00 gacha (mahalliy vaqt bilan) qo‘shimcha ma’lumotlarni olishlari mumkin.

17. Qiziqish bildirish xatlari ingliz yoki rus/o‘zbek tillarida yozma shaklda quyida ko‘rsatilgan manzilga (shaxsan, pochta yoki elektron pochta orqali) **2025-yil   
1-avgust**, Toshkent vaqti bilan **soat 17:00** ga qadar topshirilishi lozim. Elektron shakldagi topshiriqlar PDF formatida bo‘lishi va skanerlangan yoki raqamli imzolarni o‘z ichiga olishi kerak. Belgilangan muddatdan keyin kelib tushgan qiziqish bildirish xatlari rad etiladi va ko‘rib chiqilmaydi.

**Murojaat uchun:**

Maktabgacha ta’lim va maktab ta’limi vazirligi – Loyihani amalga oshirish guruhi

O‘zbekiston Respublikasi, 100011, Toshkent , Shayxontoxur tumani, Navoiy ko‘chasi, 2A-uy

Jamhurbek Karomatov, Loyiha koordinatori

Tel: (+99894) 6296813

Elektron pochta: [j.karomatov@uzedu.uz](mailto:j.karomatov@uzedu.uz)

18. Konsultantlardan quyidagi ro‘yxatga muvofiq hujjatlarni ilova qilish so‘raladi:

Qiziqish bildirish xatini topshirish uchun tekshiruv ro‘yxati (EOI Submission Checklist)

|  |  |  |
| --- | --- | --- |
| T/r | Hujjat | Izoh |
| 1 | Murojaat xati (Cover Letter) | Loyiha nomi va moliyalashtirish raqamiga ko‘rsatiladi |
| 2 | Firmaning profili | Umumiy ma’lumot, xizmatlar, asosiy sohalar va yuridik maqom |
| 3 | Muvofiqlikni tasdiqlovchi hujjatlar | Ro‘yxatdan o‘tganlik sertifikati, davlat nomi, yuridik maqomi; ITBga a’zo davlatdan bo‘lishi shart |
| 4 | Qarama-qarshi manfaatlar va sanksiyalar yo‘qligi haqida bayonot | Tavsiya etiladi: manfaatlar to‘qnashuvi va sanksiya yo‘qligi haqida o‘z-o‘zini tasdiqlovchi bayonot |
| 5 | O‘xshash loyihalar ro‘yxati | Mijoz nomi, ko‘lami, joylashuvi, muddati, shartnoma qiymati va aloqa uchun shaxs; (kamida 3 tasi kiritilishi lozim) |
| 6 | Loyihalar bajarilganini tasdiqlovchi hujjatlar | Muvaffaqiyatli yakunlangan loyihalarni tasdiqlovchi sertifikat yoki mijoz tavsiyalari |
| 7 | Hamkorlik tafsilotlari (Qo‘shma korxona (JV) yoki subkonsultantlar) | Hamkorlik turi aniq ko‘rsatilishi kerak; agar qo’shma korxona bo‘lsa, anglashuv memorandumi (MoU) yoki kelishuv loyihasi ilova qilinishi zarur |
| 8 | Asosiy texnik mutaxassislar mavjudligi | Bu bosqichda tarjimai hol (CV) talab qilinmaydi, biroq tashkiliy tuzilma, asosiy texnik mutaxassislar mavjudligi ko’rsatib o’tiladi |
| 9 | Ichki yoki bog‘liq mutaxassislar ro‘yxati (lavozim asosida) | Tavsiya etiladi: Arxitektor, konstruktiv muhandis, HVAC mutaxassisi va h.k. kabi mutaxassislar mavjudligini ko‘rsatuvchi jadval |
| 10 | Mahalliy tajriba tavsifi | Xususan, agar O‘zbekistonning ruxsatnoma olish tartibi hamda SNiP/GOST standartlari bo‘yicha tajriba mavjudligi bo‘lsa |
| 11 | Vakolatli vakilning aloqa ma’lumotlari | F.I.Sh., lavozimi, telefon raqami, elektron pochta – aniq ko‘rsatilishi kerak |
| 12 | Imzolangan majburiyat deklaratsiyasi (ixtiyoriy, lekin tavsiya etiladi) | Saralangan taqdirda to‘liq taklif topshirishga tayyorlik va qiziqish bildirish haqida bayonot |
| 13 | O‘zbekiston litsenziyalash talablariga muvofiqlik dalili (mavjud bo‘lsa) | Yoki, agar litsenziyaga ega bo‘lmasa, litsenziyaga ega mahalliy firma bilan hamkorlik qilish niyati to‘g‘risida bayonot ilova qilinishi lozim |